|  |
| --- |
| Randers Kommune |
| **Høringssvar til forslag til Kommuneplan 2021** |

Vi har med forslaget til Kommuneplan 2021[[1]](#footnote-1) konstateret, at der er blevet fjernet et større byudviklingsområde øst for Dronningborg ift. Kommuneplan 2017[[2]](#footnote-2). Se bilag 1 og 2.

Verdo Vand har i 2016 etableret en større vandforsyningsledning fra Bunkedal Vandværk (øst for Tjærby) og til ovennævnte område, for at imødekomme netop vandbehovet i det samlede område udlagt i Kommuneplan 2017.

Etableringen af ledningen underbygges yderligere af dispositionsplanen i Lokalplan 557[[3]](#footnote-3) (se bilag 3). Planen er vedtaget i 2013.

Vi mener, at vi med rette kan forvente, at området skal udbygges efter den oprindelige plan i både Lokalplan 557 og Kommuneplan 2017 og finder det kritisabelt, at byudviklingsområdet er reduceret så kraftigt, som det er tilfældet i forslaget til Kommuneplan 2021.

Ændringen gør, at vores investering ikke står mål med det reelle vandbehov i det nu planlagte område og at ledningsnettets omfang nu må revideres.

Derfor henstiller vi til, at byudviklingsplanerne fastholdes for dette område, som beskrevet i Kommuneplan 2017.

Vi indgår meget gerne i en dialog med Randers Kommune om mulighederne for dette.

Venlig hilsen

Peter Nordahn


Vandforsyningschef

T +45 5198 4942


M

E peno@verdo.com


Bilag 1 – Kortudsnit Kommuneplan 2017



Bilag 2 – Kortudsnit Forslag til Kommuneplan 2021



Bilag 3 – Kortudsnit Lokalplan 557 (dispositionsplan)



1. https://kommuneplan2021.randers.dk/maal-og-retningslinjer/udvikling-i-byer-og-landdistrikter/byudvikling/ [↑](#footnote-ref-1)
2. https://kommuneplan2017.randers.dk/maal-og-retningslinjer/bymoenster-og-byudvikling/byudvikling/ [↑](#footnote-ref-2)
3. https://www.randers.dk/lokalplaner/lokalplan-557-boligomraade-ved-tjaerby-diger\_.pdf [↑](#footnote-ref-3)